สวัสดีคะคุณ ดิฉันเป็นคนที่วิตกกังวลกับทุกเรื่อง ถ้าอะไรที่มันเปลี่ยนไปมันจะวิตกมาก เช่นอยู่ๆก็นอนไม่หลับทั้งที่ง่วงแสนง่วง พลิกไปมา นอนไม่ได้ หรือหลับต้องเดินไปมาจนวุ่น บางทีก็รู้สึกรำคาญตัวเอง หรือกลัวทำให้คนที่นอนด้วยข้างรำคาญ จนบางครั้งคิดว่าเราจะอยู่แบบนี้ได้หรา มีความคิดถึงฆ่าตัวตาย กลัวสักวันจะต้องเป็นอะไรมาก กลัวร่างกายเปลี่ยนไป เนื่องจากบางทีการนอนตะแคงก็นอนหันได้แค่ด้านเดียว กลัวการผิดปกติของร่างกาย กลัวเป็นผู้ป่วยติดเตียง คิดต่างๆมากมาย แต่ดิฉันไม่ได้อยากคิด เหมือนมันอยู่ในหัวมันคิดขึ้นมาเอง แต่ดิฉันยืนยันนะคะว่าไม่ได้บ้า อยากได้คำแนะนำจากคุณค่า ขอบค่า
สวัสดีค่ะ อาการวิตกกังวลกับทุกเรื่อง นอนไม่หลับ มีคความคิดอยากฆ่าตัวตายดังกล่าวมานั้น อาจจะเกิดจาภาวะซึมเศร้า โรคซึมเศร้า โรควิตกกังวลทั่วไป โรคแพนิค หรือความผิดปกติทางอารมณ์และบุคลิกภาพโดยโรคซึมเศร้า อาจมีอาการหดหู่ เศร้า เก็บตัวมากขึ้น พฤติกรรมการกินการนอนเปลี่ยนแปลง อาจนอนไม่หลับ ทำให้มีปัญหาในการไปทำงานหรือเข้าสังคม มีความคิดอยากฆ่าตัวตาย และมีอาการดังกล่าวติดต่อกัน 2 สัปดาห์ขึ้นไปไม่ดีขึ้น ทำอะไรที่เคยชอบทำก็ไม่สนุก หรือหากเน้นไปที่แนววิตกกังวลจนเกินเหตุ เป็นติดต่อกันเกิน 2 สัปดาห์อาจจะเข้าข่ายโรควิตกกังวลมากผิดปกติที่ควรได้รับการรักษาเช่นกันดังนั้นควรสังเกตอาการตนเองอย่างใกล้ชิด หากเข้าข่ายโรคซึมเศร้าหรือโรควิตกกังวลดังกล่าวไป ควรรีบไปพบแพทย์เพื่อตรวจเพิ่มเติม และอาจต้องรับยาและทำจิตบำบัดต่อเนื่องอย่างเหมาะสมเบื้องต้นหากสิ่งที่ชอบทำเพื่อเบี่ยงเบนความสนใจ ไม่คิดฟุ้งซ่านเกินไป อยู่กับปัจจุบัน ใช้เวลากับคนที่เรารัก และพูดคุยหรือเขียนระบายความรู้สึกที่กังวลหรือเครียดออกมาบ้าง